*Informatīvais materiāls*

Skaidrojums vienotā izvēles kritērija ***“2.6. Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” piemērošanu”*** prasību izpildei

Kritērija vērtēšanā tiek izmantotas Labklājības ministrijas un Tieslietu ministrijas izstrādātās vadlīnijas “Horizontālais princips “Vienlīdzība, iekļaušana, nediskriminācija un pamattiesību ievērošana” (turpmāk – HP VINPI) vadlīnijas īstenošanai un uzraudzībai (2021-2027)”[[1]](#footnote-1).

Projekta iesnieguma vērtēšanā **vērtējums ir “Jā”,** ja no projekta iesniegumā ietvertās informācijas ir secināms, ka projektā paredzētas:

* + vismaz **2 vispārīgas** HP VINPI darbības un
  + vismaz **1 specifiskā** HP VINPI darbība;
  + noteikts vismaz **1 projekta** HP VINPI **rādītājs[[2]](#footnote-2)**;
  + sniegts vispārīgo un specifisko HP VINPI darbību pamatojums (KPVIS).

HP VINPI darbību pamatojumā (KPVIS) jānorāda, piemēram, kā HP darbība ir saistīta ar projekta konkrēto darbību un kādā veidā projekts īstenos HP darbību. Piemēram, sniegts apraksts par jau esošo/plānoto praksi iestādē attiecībā uz nediskriminējošu personāla atlasi vai elastīgo darba laiku; piekļūstamības/HP VINPI darbības tiks integrētas pasākuma/ aprīkojuma iegādes iepirkumā u.c.

Vēlams, lai plānotajās vispārīgās HP VINPI darbības aptver dažādas vispārīgo darbību jomas – komunikācijas un vizuālās identitātes (ja projekta ietvaros tiek īstenota publicitāte), projekta vadībā un īstenošanā (ja projekta ietvaros tiek piesaistīts personāls) un publiskos iepirkumus (ja projekta ietvaros tiek plānots vai īstenots iepirkums).

Ieteicamo HP VINPI vispārīgo un specifisko darbību un rādītāju piemērus lūdzam arī skatīt nolikuma 1. pielikuma vienotā izvēles kritērija*“2.6. Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu”* piemērošanas skaidrojumā.

Vienlaikus atzīmējam, ka šajā skaidrojumā ir pievienoti specifisko darbību piemēri tabulas formātā (skatīt *1. tabulu HP VINPI specifisko darbību piemēri*).

**Svarīgi! Lai tehniski projekta iesniegumā varētu pārvaldīt un pievienot HP VINPI darbības un rādītāju, vispirms aicinām iepazīties ar CFLA Youtube kanāla pievienoto video epizodi par “Horizontālo principu pārvaldību projekta iesniegumā”:**

<https://www.youtube.com/watch?v=w8Oiv4fmDkE&list=PLgIzhf6cAC8CMsKI49yopcocN1QHLVo1_&index=7&pp=iAQB>

**HP VINPI atspoguļošana KPVIS:**

Būtiskākais, kam ir jāpievērš uzmanība pievienojot HP VINPI specifiskās un vispārīgās darbības projekta iesnieguma sadaļā “Darbības”, HP VINPI vispārīgajām un specifiskajām darbībām ir jāpievieno **“HP darbības īstenošanas apraksts”**.

**“HP darbības īstenošanas aprakstā”** tiek sniegta šāda informācija:

- raksturotas konkrētas aktivitātes, kas tiks īstenotas attiecīgās projekta darbības/apakšdarbības ietvaros;

- norādīts, kurš būs atbildīgs par aktivitāšu īstenošanu un uzraudzību (piem., projekta iesniedzējs vai pakalpojuma sniedzējs);

- norādīts, kā tiks apliecināta/ pierādīta HP darbības īstenošana (piem., iepirkumu dokumentācija, darba līgumi utt.);

- norādīts, kāds būs ieguvums no attiecīgās HP darbības īstenošanas, tādejādi pamatojot HP VINPI principu ievērošanu un prasību izpildi.

|  |
| --- |
| **PIEMĒRS par vispārīgajām HP VINPI darbībām:**  Projekta iesnieguma sadaļā “Darbības” definēta darbība – “***Komunikācijas un vizuālās identitātes prasību pasākumu nodrošināšana***”.  Lai nodrošinātu vispārīgās HP VINPI darbības ietveršanu projekta iesniegumā, kas attiecas uz **komunikācijas un vizuālās identitātes pasākumiem**, darbības “***Komunikācijas un vizuālās identitātes prasību pasākumu nodrošināšana***” datu laukā “Horizontālie principi” izvēlas principu – Vienlīdzība, iekļaušana, nediskriminācija un pamattiesību ievērošana, kategoriju – Vispārīgās darbības > Komunikācijas un vizuālās identitātes pasākumi, HP darbību – Sadaļas “Viegli lasīt” izveide.    Izvēlētās vispārīgās HP VINPI darbības – ***Sadaļas “Viegli lasīt” izveide*** ietvaros zem datu lauka “HP darbības apraksts” **pievieno “HP darbības īstenošanas aprakstu”:**    **Pēc līdzīga principa tiek pievienotas citas vispārīgās HP VINPI darbības.** |
| **PIEMĒRS par specifiskajām HP VINPI darbībām:**  Projekta iesnieguma sadaļā “Darbības” definēta darbība – ***“Informatīvie pasākumi”****.*  Lai nodrošinātu specifiskās HP VINPI darbības ietveršanu projekta iesniegumā, darbības ***“Informatīvie pasākumi”*** datu laukā “Horizontālie principi” izvēlas principu – Vienlīdzība, iekļaušana, nediskriminācija un pamattiesību ievērošana, kategoriju – Specifiskās darbības > Projekta pasākumu satura un norises vietas piekļūstamība, HP darbību – Klātienes pasākuma vai pakalpojuma norises vietas piekļūstamība.    Izvēlētās specifiskās HP VINPI darbības – ***Klātienes pasākuma vai pakalpojuma norises vietas piekļūstamība*** ietvaros zem datu lauka “HP darbības apraksts” **pievieno “HP darbības īstenošanas aprakstu”:**    **Svarīgi!** Izvēloties HP VINPI specifisko darbību, konkrētajai specifiskajai darbībai jau būs piesaistīts atbilstošais **HP VINPI rādītājs**, kas tiek sasniegts īstenojot HP VINPI specifisko darbību. HP VINPI rādītāju uzreiz atzīmē “**Izvēlēts**” pie attiecīgās specifiskās darbības, tādā veidā nodrošinot pareizu sasaiti ar konkrēto HP VINPI specifisko darbību un HP VINPI rādītāju.  Šajā piemērā tiek plānots, ka specifiskās HP VINPI darbības “***Klātienes pasākuma vai pakalpojuma norises vietas piekļūstamība***” ietvaros paredzēts sasniegt **HP VINPI\_02.2.rādītāju** – “pasākumu, kuros nodrošināta vides un satura piekļūstamība personām ar dažāda veida funkcionēšanas ierobežojumiem, skaits”.  **HP VINPI rādītājs var būt bez noteiktas sākotnējās un beigu vērtības.**  **Svarīgi!** Finansējuma saņēmējam būs pienākums sniegt informāciju sadarbības iestādei par sasniegto rādītāju **kopā ar maksājuma pieprasījumu (par pabeigtajām darbībām)**. |

**1. tabula**

**HP VINPI specifisko darbību piemēri:**

|  |  |  |  |  |  |  |
| --- | --- | --- | --- | --- | --- | --- |
| **Pievienojama informācija datu laukā “Horizontālie principi”** | | | | | **HP VNPI rādītājs** | |
| **Horizontālais princips** | **Kategorija** | **HP darbības nosaukums** | **HP darbības apaksts** | **Īstenošanas aprakstā norādāmā informācija** | **Piesaistītais**  **HP VINPI rādītājs** |
| *Vienlīdzība, iekļaušana, nediskriminācija un pamattiesību ievērošana* | *Specifiskās darbības >* ***Projekta pasākumu satura un norises vietas piekļūstamība*** | ***Saturs zīmju valodā, vieglajā valodā, subtitri, transkripcija u.c.*** | tiks nodrošināta pasākuma satura piekļūstamība personām ar funkcionēšanas ierobežojumiem, izmantojot tulkošanu zīmju valodā, informāciju vieglajā valodā, subtitrēšanu, Braila druku, reāllaika transkripciju, raidījumu un pasākumu ierakstīšanu. | * raksturo konkrētas aktivitātes, kas tiks īstenotas attiecīgās projekta darbības/apakšdarbības ietvaros; * kurš būs atbildīgs par aktivitāšu īstenošanu un uzraudzību (piem., projekta iesniedzējs vai pakalpojuma sniedzējs); * kā tiks apliecināta/ pierādīta HP darbības īstenošana; * kāds būs ieguvums no attiecīgās HP darbības īstenošanas, tādejādi pamatojot HP “VINPI” principu ievērošanu un prasību izpildi. | Pasākumu, kuros nodrošināta vides un satura piekļūstamība personām ar dažāda veida funkcionēšanas ierobežojumiem, skaits (**VINPI\_02.2**) |
| *Vienlīdzība, iekļaušana, nediskriminācija un pamattiesību ievērošana* | *Specifiskās darbības >* ***Projekta pasākumu satura un norises vietas piekļūstamība*** | ***Klātienes pasākuma vai pakalpojuma norises vietas pieklūstamība*** | tiks nodrošināta klātienes pasākuma vai pakalpojuma norises vietas vides un informācijas piekļūstamība cilvēkiem ar funkcionēšanas ierobežojumiem, nepieciešamības gadījumā nodrošinot tehnisko risinājumu nomu (piemēram, pārvietojamais panduss, pacēlājs, norādes, indukcijas cilpu noma u.c.) un par to tiks informēti pasākuma dalībnieki. | * raksturo konkrētas aktivitātes, kas tiks īstenotas attiecīgās projekta darbības/apakšdarbības ietvaros; * kurš būs atbildīgs par aktivitāšu īstenošanu un uzraudzību (piem., projekta iesniedzējs vai pakalpojuma sniedzējs); * kā tiks apliecināta/ pierādīta HP darbības īstenošana; * kāds būs ieguvums no attiecīgās HP darbības īstenošanas, tādejādi pamatojot HP “VINPI” principu ievērošanu un prasību izpildi. | Pasākumu, kuros nodrošināta vides un satura piekļūstamība personām ar dažāda veida funkcionēšanas ierobežojumiem, skaits (**VINPI\_02.2**) |
| *Vienlīdzība, iekļaušana, nediskriminācija un pamattiesību ievērošana* | *Specifiskās darbības >*  ***HP integrēšana izglītojošo un informatīvo materiālu un pasākumu saturā*** | **Konsultācijas ar ekspertiem nediskriminācijas jomā** | tiks nodrošinātas konsultācijas ar ekspertiem nediskriminācijas jomā (dzimumu līdztiesība, personu ar invaliditāti vienlīdzīgas iespējas, nediskriminācija vecuma, etniskās piederības, reliģiskās pārliecības un seksuālās orientācijas dēļ), piemēram, stratēģiju, izglītības programmu, metodisko līdzekļu, vadlīniju, mācību līdzekļu, pasākumu u.c. satura izstrādes procesā (attiecīgi pievienojot dokumentus, piem. konsultāciju protokolus u.c.). | * raksturo konkrētas aktivitātes, kas tiks īstenotas attiecīgās projekta darbības/apakšdarbības ietvaros; * kurš būs atbildīgs par aktivitāšu īstenošanu un uzraudzību (piem., projekta iesniedzējs vai pakalpojuma sniedzējs); * kā tiks apliecināta/ pierādīta HP darbības īstenošana; * kāds būs ieguvums no attiecīgās HP darbības īstenošanas, tādejādi pamatojot HP “VINPI” principu ievērošanu un prasību izpildi. | Konsultatīva rakstura pasākumu ar ekspertiem nediskriminācijas jomā, tostarp par tiesiskajiem un praktiskajiem aspektiem, skaits(**VINPI\_01**) |
| *Vienlīdzība, iekļaušana, nediskriminācija un pamattiesību ievērošana* | *Specifiskās darbības >*  ***HP integrēšana izglītojošo un informatīvo materiālu un pasākumu saturā*** | **Nediskriminācijas jautājumi integrēti pasākumu un materiālu saturā** | Projekta pasākumu un izstrādāto materiālu saturā tiks integrēti nediskriminācijas jautājumi (dzimumu līdztiesība, personu ar invaliditāti vienlīdzīgas iespējas, nediskriminācija vecuma, etniskās piederības, reliģiskās pārliecības un seksuālās orientācijas dēļ), tostarp par tiesiskajiem un praktiskajiem aspektiem. | * raksturo konkrētas aktivitātes, kas tiks īstenotas attiecīgās projekta darbības/apakšdarbības ietvaros; * kurš būs atbildīgs par aktivitāšu īstenošanu un uzraudzību (piem., projekta iesniedzējs vai pakalpojuma sniedzējs); * kā tiks apliecināta/ pierādīta HP darbības īstenošana; * kāds būs ieguvums no attiecīgās HP darbības īstenošanas, tādejādi pamatojot HP “VINPI” principu ievērošanu un prasību izpildi. | Pasākumu un izstrādāto materiālu, kuru saturā integrēti nediskriminācijas jautājumi, tostarp par tiesiskajiem un praktiskajiem aspektiem, skaits **(VINPI\_02.1)** |
| *Vienlīdzība, iekļaušana, nediskriminācija un pamattiesību ievērošana* | *Specifiskās darbības >*  ***HP integrēšana izglītojošo un informatīvo materiālu un pasākumu saturā*** | **Stratēģijās un plānos izvērtētas dažādu sabiedrības grupu vajadzības** | Izstrādājot stratēģijas un plānus, tiks izvērtētas dažādu sabiedrības grupu vajadzības un integrēti dzimumu līdztiesības, personu ar invaliditāti iekļaušanas jautājumi, citu diskriminācijas riskam pakļauto grupu vajadzības, analizējot padziļinātāk to, vai visas sabiedrības grupas vienlīdzīgi būs ieguvējas no stratēģijā/plānā iekļautajiem pasākumiem. | * raksturo konkrētas aktivitātes, kas tiks īstenotas attiecīgās projekta darbības/apakšdarbības ietvaros; * kurš būs atbildīgs par aktivitāšu īstenošanu un uzraudzību (piem., projekta iesniedzējs vai pakalpojuma sniedzējs); * kā tiks apliecināta/ pierādīta HP darbības īstenošana; * kāds būs ieguvums no attiecīgās HP darbības īstenošanas, tādejādi pamatojot HP “VINPI” principu ievērošanu un prasību izpildi. | Pasākumu un izstrādāto materiālu, kuru saturā integrēti nediskriminācijas jautājumi, tostarp par tiesiskajiem un praktiskajiem aspektiem, skaits **(VINPI\_02.1.)** |

1. Pieejamas: <https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027>) [↑](#footnote-ref-1)
2. HP VINPI rādītāji noteikti LM/TM vadlīniju “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027)” 4.pielikumā; pieejamas: <https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027> [↑](#footnote-ref-2)